ამოსი (გიტარა)

ამოსი — 1958 წლის  Gibson Flying V-ს გიტარა. ეს გიტარა ერთ-ერთია იმ მხოლოდ 98 Flying V-დან, რომლებიც Gibson-მა 1958-1959 წლებში დაამზადა. 1958 წელს ის გაიგზავნა ინდიანას შტატის მუსიკალურ მაღაზიაში. რამდენიმე ათეული წლის შემდეგ, 1975 წელს, გიტარა ისევ გამოჩნდა — ამჯერად კალიფორნიაში, ტარზანაში მცხოვრები გიტარების კოლექციონერისა და გამყიდველის, ნორმან ჰარისის ხელში. მოგვიანებით, 1984 წელს, ეს უნიკალური ინსტრუმენტი ვიხილეთ საკულტო ფილმში „This Is Spinal Tap“. დღესდღეობით, გიტარა ეკუთვნის ცნობილ ამერიკელ გიტარისტს, ჯო ბონამასას და მის პირად კოლექციაში ინახება.

 ისტორია 
ეს გიტარა 1958 წელს დაამზადეს და თავდაპირველად მას ფლობდა ემოს არტური — ადამიანი, რომელმაც დააარსა Arthur's Music Store ინდიანაპოლისში, ინდიანას შტატში. მიუხედავად იმისა, რომ იმ დროს Flying V-ის დიზაინს ბევრ ადამიანს უშნოდ მიაჩნდა, არტურს მაინც მოეწონა და შეიძინა ერთი ეგზემპლარი. მას სჯეროდა, რომ ასეთი განსხვავებული და გამორჩეული გიტარა კარგ საუბრების თემად იქცეოდა. ამ კონკრეტული გიტარის სერიული ნომერია 8-2857 და დღეს მას უბრალოდ „Amos“-ის სახელით იცნობენ.

1959 წელს გიტარა გაიყიდა არტურის მაღაზიიდან და ამის შემდეგ თითქმის 16 წელი არავის უნახავს. საბოლოოდ, 1975 წლისთვის ის ისევ გამოჩნდა — ამჯერად კალიფორნიის ქალაქ ტარზანაში, გიტარების ცნობილ მაღაზიაში „Norman's Rare Guitars“, სადაც გიტარა კოლექციონერმა მოიტანა. მაღაზიის მფლობელმა, ნორმან ჰარისმა, გიტარა გაცვლით მიიღო და შემდეგ თავის პირად კოლექციაში შეინახა თითქმის ოთხი ათწლეულის განმავლობაში.2014 წელს ჰარისმა საბოლოოდ გაყიდა ეს იშვიათი გიტარა ცნობილ მუსიკოს ჯო ბონამასაზე, და ახლა „Amos“ სწორედ მის კოლექციაში ინახება.

 აღწერა 
1958 წელს „Amos“ იყო ერთ-ერთი იმ მხოლოდ 98 Flying V გიტარიდან, რომლებიც Gibson-ის კალამაზუს ქარხნიდან გაიგზავნა. ამ გიტარას კიდევ უფრო გამორჩეულს ის ფაქტი ხდის, რომ ის მხოლოდ ათ Flying V-დან ერთ-ერთია, რომელიც შავი პლასტმასის პიკგარდით (ხმის დამცავი ფირფიტა) იყო აღჭურვილი. გიტარაზე პლასტმასის დეტალები ერთმანეთთან არ არის შეხამებული — მას შავი პიკგარდი აქვს, მაგრამ სვიჩის ირგვლივ მოთეთრო რგოლი, ე.წ. „poker chip“. მიიჩნევენ, რომ ქარხანა მხოლოდ ხუთ Flying V-ს ამ სპეციფიკური კომბინაციით გამოუშვა, რაც ამ ინსტრუმენტს ძალიან იშვიათს და კოლექციურად ღირებულს ხდის.Gibson-მა Flying V მხოლოდ ორი წლის განმავლობაში აწარმოა — 1958 წელს (81 ეგზემპლარი) და 1959 წელს (მხოლოდ 17 ეგზემპლარი). გიტარა დამზადებულია კორინას ხისგან და აღჭურვილია ორით, კლასიკური PAF ტიპის ჰამბაკერ პიკაპით, რაც მას განსაკუთრებულ ჟღერადობას აძლევს.

 მემკვიდრეიბა 
გიტარა „ამოსი“ 1984 წელს გამოჩნდა ფილმში „This Is Spinal Tap“, როგორც პერსონაჟ ნაიჯელ ტაფნელის კოლექციის ნაწილი. ის ასევე შევიდა ნორმან ჰარისის წიგნშიც.

2017 წელს Epiphone-მა და Seymour Duncan-მა გამოუშვეს ამოსის სპეციალური რეპლიკები. 2024 წელს Gibson-მა შექმნა ამოსის ზუსტი ასლი კოლექციონერებისთვის — მასზე მუშაობდა Murphy Lab.

ჯო ბონამასაი ამ გიტარაზე დღემდე უკრავს.

2023 წელს ამ ტიპის ორიგინალური Flying V-ის ფასი 335,000–435,000 დოლარს შორის იყო.

 სქოლიო